Diari Oficial de la Generalitat Valenciana


Sumari del DOGV 6760, del 24-04-2012 (2012/3866)

ORDE 14/2012, de 4 d'abril, de la Conselleria d'Educació, Formació i Ocupació, per la qual s'amplia el termini d'execució dels projectes regulats en l'Orde 51/2010, de 22 de desembre, de la Conselleria d'Economia, Hisenda i Ocupació, per la qual es convoquen les ajudes de foment d'ocupació destinades al Programa de Pactes Territorials per a l'Ocupació per al Període 2011 i 2012
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6760

Data del DOGV
:   24-04-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/3866


Data del document
:   04-04-2012

Organisme emissor
:   Conselleria d'Educació, Formació i Ocupació

Tipus de document
:   Ordre

Anàlisi jurídica

 Descriptors 

:   * ajuda pública

ORDE 14/2012, de 4 d'abril, de la Conselleria d'Educació, Formació i Ocupació, per la qual s'amplia el termini d'execució dels projectes regulats en l'Orde 51/2010, de 22 de desembre, de la Conselleria d'Economia, Hisenda i Ocupació, per la qual es convoquen les ajudes de foment d'ocupació destinades al Programa de Pactes Territorials per a l'Ocupació per al Període 2011 i 2012 [2012/3866]  
L'article 19 de l'Orde 51/2010, de 22 de desembre (DOCV de 30.12.2010), de la Conselleria d'Economia, Hisenda i Ocupació, per la qual es convoquen les ajudes de foment d'ocupació destinades al Programa de Pactes Territorials per a l'Ocupació per al Període 2011 i 2012, determina que els projectes tindran una duració màxima de 12 mesos i comprendran els gastos produïts entre l'1 de maig de 2011 i el 30 d'abril de 2012 i es justificaran com a màxim el 30 de maig de 2012.  
Prenent en consideració que s'han produït circumstàncies conjunturals que podrien obstaculitzar el correcte desenrotllament dels projectes i a fi de facilitar l'adequada execució dels programes.  
Atenent que els beneficiaris de les ajudes són entitats públiques que gestionen els pactes territorials per a l'ocupació, que al seu torn han subscrit un conveni de col·laboració amb el SERVEF amb l'objecte de donar un impuls al desenrotllament econòmic i al foment de l'ocupació, així com de coordinar les diverses polítiques i programes de formació i promoció d'ocupació per mitjà del disseny d'actuacions conjuntes per a la creació d'ocupació.  
L'article 49 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, establix que l'administració, excepte precepte exprés en contra, podrà concedir d'ofici o a petició dels interessats, una ampliació dels terminis establits que no excedisca de la mitat d'estos.  
  
Per tot això, i fent ús de les facultats conferides per la Llei 5/1983, de 30 de desembre, del Consell, i pel Decret 98/2011, de 26 d'agost, del Consell, pel qual s'aprova el Reglament Orgànic i Funcional de la Conselleria d'Educació, Formació i Ocupació, i vista la proposta del director general d'Ocupació i Inserció Laboral de 20 de març de 2012, i de conformitat amb esta,  
  
ORDENE  
  
Article únic  
Modificació de l'article 19 de l'Orde 51/2010, de 22 de desembre, de la Conselleria d'Economia, Hisenda i Ocupació, per la qual es convoquen les ajudes de foment d'ocupació destinades al Programa de Pactes Territorials per a l'Ocupació per al Període 2011 i 2012, de manera que queda redactat com seguix:  
«Article 19. Termini de justificació  
Els projectes tindran una duració màxima de 14 mesos i comprendran els gastos produïts entre l'1 de maig de 2011 i el 30 de juny de 2012 i es justificaran com a màxim el 31 de juliol de 2012.»  
Contra el present acte, que esgota la via administrativa, els interessats podran interposar recurs contenciós administratiu en el termini de dos mesos, a comptar des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que s'establix en els articles 10.1.a i 46.1 de la Llei 29/1998, de 13 de juliol, reguladora de la jurisdicció contenciosa administrativa, o, potestativament, recurs de reposició davant d'este mateix òrgan en el termini d'un mes, computats en els termes ja esmentats, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999, de 13 de gener. I això, sense perjuí de la possibilitat que els interessats puguen exercir, si és el cas, qualsevol altre que estimen procedent.   
  
València, 4 d'abril de 2012  
  
La consellera d'Educació, Formació i Ocupació,  
MARÍA JOSÉ CATALÁ VERDET